развеселяващи истории за Военни
На един самотен остров кацнал хеликоптер. От него слезли няколко военни и започнали да се оглеждат бдително. Не след дълго, отнякъде се появил много пълен мъж и се приближил към тях. Един офицер започнал:
- Господине, тук наблизо се е разбила яхта със седем души на борда! Дошли сме тук да търсим оцелели!
Шишкото отговорил:
- Само аз останах жив!
Униформеният попитал:
- А къде са телата на загиналите?
Оцелелият свил рамене:
- Изядох ги!
Военният се вцепенил:
- Моля?!
Оцелелият обяснил:
- Разберете ме правилно! Бях поставен в екстремна ситуация! На този остров няма нищо за ядене. Така, че бях принуден да прибегна до канибализъм! И изядох телата на шестимата си спътници. Не ме съдете прекалено строго! Макар, че това е шокиращо!
Офицерът промълвил:
- Мен ме шокира нещо друго! Изяли сте шест човека! А яхтата катастрофира ВЧЕРА!